
Broj: T02 0 KT 0009819 26
Orašje, 15.07.2026. godine 

                   OPĆINSKI SUD ORAŠJE


	Na   temelju  čl. 45. st.2.  tačka  h., čl. 241. st.1.  ZKP-a  FBiH, podižem  


O P T U Ž N I C U

PROTIV: M. B., 

što je:    dana 24.01.2026. godine oko 09,42 sati, na magistralnom putu M14.1 Odžak-Šamac u mjestu Novo Selo, opština Odžak, u blizini vjerskog objekta – kapele, svjestan da nepridržavanjem saobraćajnih propisa može ugroziti javni saobraćaj i dovesti u opasnost život ljudi, olako držeći da do te posledice neće doći, krećući se pmv. marke „Opel Vectra“, reg. oznaka ... kroz desni zavoj brzinom od 85 km/h, umjesto dozvoljenom brzinom od 40 km/h koja je određena postavljenim saobraćajnim znakom, postupajući tako suprotno članu 46. stav 1. Zakona o sigurnosti saobraćaja na putevima ŽP („Službeno glasilo ŽP“ broj 7/20), usljed čega je došlo do gubljenja stabilnosti i zanošenja vozila, te njegovog prelaska na suprotnu kolovoznu traku i slijetanja sa kolovoza gdje je prednjim lijevim dijelom vozila ostvario kontakt sa tijelom pješaka I. A. koji se kretao zemljanom površinom neposredno pored kolovoza,  a koji je usljed sraza sa vozilom i pada na tlo zadobio teške tjelesne povrede u vidu složenog, duplog preloma dijafize lijeve potkoljenice, preloma donjeg dijela desne palačne kosti i preloma dijafize prve doručne kosti desne šake, nakon kojeg kontakta sa tijelom pješaka je nastavio da se vozilom kreće zemljanom površinom pored kolovoza i vozilom udario u drvo gdje se zaustavio, 

dakle,     kao učesnik u saobraćaju na putevima, iz nehata nije se pridržavao saobraćajnih propisa  i time tako  ugrozio javni saobraćaj  da je  doveo u opasnost život ljudi, uslijed  čega je prouzrokovana teška tjelesna povreda jedne osobe,
[bookmark: _GoBack]čime  bi   počinio  krivično  djelo Teška krivična djela protiv sigurnosti javnog prometa iz člana 336. st. 3. u vezi sa čl. 332. st. 3. u vezi sa st. 1. KZ F BiH.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

